
Opština Tutin
Opštinsko vijeće


Na osnovu člana 46. Zakona o lokalnoj samoupravi („Sl. glasnik RS", br. 129/2007, 83/2014 - dr. zakon, 101/2016 - dr. zakon, 47/2018 i 111/2021 - dr. zakon), člana 70. Statuta Opštine Tutin (''Službeni list Opštine Tutin'', broj 1/19) ) i člana 6. i 49. Poslovnika Opštinskog vijeća („Službeni list Opštine Tutin“, broj 8/19),  člana 25. stava 1. i stava 3.  Zakona o javnom informisanju i medijima („Službeni glasnik RS“, br. 92/2023 - autentično tumačenje) i člana 21. stav 2. Pravilinika o sufinansiranju projekata za ostvarivanje javnog interesa  u oblasti javnog informisanja („Službeni glasnik RS“ br. 6/24 i 106/24), odlučujući o predlozima za članove komisije za Konkurs za sufinansiranje projekata iz budžeta Opštine Tutin radi ostvarivanja javnog interesa u oblasti javnog informisanja na teritoriji opštine Tutin u 2026.godini, Opštinsko vijeće opštine Tutin na sjednici broj 001922847/2026, održanoj dana 07. aprila 2026. godine, donosi

R  J  E  Š  E  NJ  E
o imenovanju članova komisije za sprovođenje Konkursa za sufinansiranje projekata radi ostvarivanja javnog interesa u oblasti javnog informisanja                                                                                                                                na teritoriji opštine Tutin u 2026. godini

I

	Imenuje se Кomisija za sprovođenje Konkursa za sufinansiranje projekata radi ostvarivanja javnog interesa u oblasti javnog informisanja na teritoriji opštine Tutin u 2026. godini (u daljem tekstu: Кomisija). 
Članovi Komisije su: 
· Nenad Perić, samostalno prijavljen;
· Ladislav Lazić, imenovan na predlog Udruženja elektronskih medija Comnet;
· Petar Kočić, imenovan na predlog Društva novinara Vojvodine;

Članovi komisije su obavezni da razmotre i ocene svaki projekat putem Jedinstvenog informacionog sistema, do 30. aprila 2026. godine, u skladu sa kriterijumima i bodovnom listom za ocenjivanje projekata. Komisija, na osnovu rang liste, predlaže iznos sredstava za podržane projekte, polazeći od planiranih aktivnosti i ocene budžeta projekata. 
Predlog raspodele sredstava sa obrazloženjem Komisija dostavlja Opštinskom vijeću. Komisija će pre početka rada usvojiti Poslovnik o radu. 

II
Članovi Komisije ne smeju biti u sukobu interesa niti obavljati javnu funkciju, u smislu propisa kojima se uređuje sukob interesa pri obavljanju javne funkcije. Ukoliko  u toku rada član komisije iz opravdanih razloga bude sprečen da dalje učestvuje u radu iste ili se utvrdi da je u sukobu interesa, Komisija se raspušta i imenuje se nova iz redova prijavljenih kandidata. 

III
Članovima Komisije pripada pravo na naknadu za učešće u radu Komisije, u iznosu od 10.000,00 dinara bez uračunatih putnih troškova. 
IV
Za sekretara Komisije imenuje se Edita Dazdarević, dip. pravnik. Sekretar Komisije nije njen član, već pruža administrativno-tehničku podršku radu Кomisije i imao pravo na naknadu od 10.000,00 dinara. 
O B R A Z L O Ž E NJ E

Konkurs za sufinansiranje projekata radi ostvarivanje javnog interesa u oblasti javnog informisanja  na teritoriji opštine Tutin u 2026. godini bio je raspisan od 05. marta 2026. godine, a rok za prijavu je od 06.03.2026. godine do 31. marta 2026. godine. U skladu sa Zakonom o javnom informisanju i medijima Javnim pozivom kojim je raspisan Konkurs upućen je poziv teoretičarima, analitičarima i praktičarima iz oblasti medija zainteresovanim za učešće u radu komisije koji se samostalno prijavljuju, odnosno novinarima i medijskim udruženjima da predlože svoje kandidate. 
Članom 25. stav 1. Zakona o javnom informisanju i medijima, propisano je da ocenu projekata podnetih na konkurs vrši komisija od tri ili pet članova. 
Članom 25. stav 3.  Zakona o javnom informisanju i medijima, propisano je da članove komisije imenuje rukovodilac organa koji je raspisao konkurs i to iz reda teoretičara, analitičara i praktičara iz oblasti medija koji se samostalno prijavljuju, odnosno koja prijavljuju novinarska i medijska udruzenja, a koji nisu u sukobu interesa i ne obavljaju javnu funkciju. 
Članom 25. stav 4. Zakona o javnom informisanju i medijima, utvrđeno je da se većina ćlanova komisije imenuje na predlog novinarskih i medijskih udruženja ukoliko takav predlog postoji i ukoliko predložena lista ispunjava zakonom predviđene uslove. 
Članom 31. stav 3. Zakona o javnom informisanju i medijima, utvrđeno je da se postupak projektnog sufinansiranja sprovodi isključivo preko Jedinstvenog informacionog Sistema.
Članom 21. stav 2. Pravilnika o sufinansiranju projekata za ostavarivanje javnog interesa u oblasti javnog informisanja propisano je da nakon dostavljanja predloga za članove komisije stručna služba organa koji je raspisao konkurs sastavlja dve rang liste prijavljenih kandidata u skladu sa brojem bodova iz bodovne liste (kandidati koji su predložila novinarska i medijska udruženja i kandidati koji se samostalno prijavljuju). Na osnovu navedene rang liste rukovodilac organa koji je raspisao konkurs imenuje komisiju. 
Prijave za članove komisije pristigle su uredno i u roku.
U skladu sa navedenim, na osnovu podnetih predloga i rang liste prijavljenih kandidata imenuju se sledeći članovi Komisije: 
1. Nenad Perić, samostalno prijavljen
Na osnovu biografije Obrazca za prijavu člana komisije (Obrazac 3) i dokumentacije dostavljene putem Jedinstvenog informacionog Sistema član komisije je ostvario ukupno 100 poena;
2. Ladislav Lazić, imenovan na predlog Udruženja elektronskih medija Comnet
Na osnovu biografije Obrazca za prijavu člana komisije (Obrazac 3) i dokumentacije dostavljene putem Jedinstvenog informacionog Sistema član komisije je ostvario ukupno 100 poena;

3. Petar Kočić, imenovan na predlog Društva novinara Vojvodine
Na osnovu biografije Obrazca za prijavu člana komisije (Obrazac 3) i dokumentacije dostavljene putem Jedinstvenog informacionog Sistema član komisije je ostvario ukupno 100 poena;

Na osnovu navedenog, odlučeno je kao u dispozitivu rešenja.
Ovo rešenje urađeno je u 4 (četiri) istovetnih primeraka, po jedan za svakog člana Komisije, a jedan primerak zadržava stručna služba.
Uputstvo o pravnom sredstvu: Ovo rešenje je konačno u upravnom postupku i protiv istog žalba nije dopuštena, već se može pokrenuti upravni spor tužbom pred Upravnim sudom, u roku od 30 dana od dana prijema rešenja. 
                                                               
Dosaviti:
-Imenovanima,
-Arhivi.

REPUBLIKA SRBIJA
OPŠTINSKO VIJEĆE OPŠTINE TUTIN



Broj: 001922847-2/2026          			          PREDSJEDAVAJUČA VIJEĆA
Dana:07.04.2026. godine  						   Selma Kučević

